{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":27,"n_cols":6,"rows_kept":27,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o nacrtu Pravilnika o dopuni Pravilnika o središnjem registru državne mature"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KRUNOSLAV KOVAČEVIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\nmislim da je prijedlog o nacrtu Pravilnika o dopuni pravilnika o središnjem registru državne mature koristan, jer omogućuje uvid u rezultate državne mature školskim ustanovama kroz e-Maticu.Na taj način će školske ustanove i djelatnici imati uvid te će na temelju toga moći poboljšati znanja i kompetencije učenika  u određenim predmetima.","Prihvaćen","Zahvaljujemo na mišljenju."]
[2,"Ljiljana Bajac Nikolić","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, smatram da je nacrt pravilnika o dopuni pravilnika o središnjem registru državne mature gdje je Carnet obvezan omogućiti uvid u rezultate državne mature školskim ustanovama kroz e-Maticu veoma koristan jer će školska ustanova i njeni djelatnici imati to na uvid i tako zaključiti treba li i u kojim područjima podići znanja i vještine učenika. Također, mišljenja sam da će ova promjena omogućiti podizanje kvalitete rada određenih profesora čiji predmeti odnosno ocjene iz njihovih predmeta nisu ispunili očekivane rezultate tijekom provjere na maturi kao i kvalitete pripreme učenika za državnu maturu i transparentnosti obrazovnog sustava.","Prihvaćen","Zahvaljujemo na mišljenju."]
[3,"Valentina Martinček","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\nslažem se s dodatkom članku 7., stavku 4. u Pravilniku o središnjem registru državne mature. Smatram da će ova promjena omogućiti podizanje kvalitete pripreme učenika za državnu maturu i transparentnosti obrazovnog sustava.","Prihvaćen","Zahvaljujemo na mišljenju."]
[4,"DANIJEL KOVAČEVIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, slažem se sa nacrtom pravilnika o dopuni pravilnika o središnjem registru državne mature gdje je Carnet obvezan omogućiti uvid u rezultate državne mature školskim ustanovama kroz e-Maticu. Školska ustanova  i njeni djelatnici će time vidjeti treba li i u kojim područjima podići znanja i vještine učenika.","Prihvaćen","Zahvaljujemo na mišljenju."]
[5,"LOVRO MAKOVEC","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\nu nastavku Vam šaljem prijedloge za poboljšanje pravilnika o dopuni Pravilnika o Središnjem registru državne mature.\n\nI. Predlažem da se u članku 1. ovoga Pravilnika riječ »CARNET-a« zamijeni riječi »CARNET«.\nII. Predlažem da se u članku 1. ovoga Pravilnika iza riječi: »u članku 7.« dodaju riječi: »iza stavka 3.«.\nIII.a Predlažem da se u cijelom članku 7. Pravilnika o Središnjem registru državne mature (»Narodne novine«, broj 53/11) riječ »CARNet« zamijeni riječi »CARNET«.\nIII.b Predlažem da se naslov ovoga Pravilnika mijenja tako da glasi: »Pravilnik o izmjenama i dopuni Pravilnika o Središnjem registru državne mature«.\n\nObrazloženje:\nI. Smatram da se naziv ustanove u ovom kontekstu treba nalaziti u nominativu, a ne u genitivu.\nII. Smatram da treba posebno naglasiti kamo se stavlja novi stavak, posebno i zbog toga što stavci u cijelom Pravilniku o Središnjem registru državne mature (»Narodne novine«, broj 53/11) nisu napisani brojčano, već samo prelaskom  u novi red.\nIII.a Člankom 5. stavkom 3. Statuta Hrvatske akademske i istraživačke mreže – CARNET-a propisano je da je skraćeni naziv ustanove: »CARNET«. Budući da se već pristupa mijenjanju Pravilnika o Središnjem registru državne mature (»Narodne novine«, broj 53/11), smatram da ga je potrebno i uskladiti s ispravnim nazivom ustanove.\nIII.b Prihvati li se prijedlog III.a, smatram da bi bilo dobro promijeniti i naziv ovoga Pravilnika jer se više ne radi samo o dopuni, nego i o izmjenama.","Djelomično prihvaćen","Prijedlozi su djelomično prihvaćeni."]
[6,"Gordana Popović","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, mišljenja sam kako je  dostupnost uvida u rezultate državne mature u školskim ustanovama kroz e-maticu iznimno važna kako bi se unutar  škole  mogla podići kvaliteta rada.","Prihvaćen","Zahvaljujemo na mišljenju."]
[7,"DIJANA TOLJANIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani lijepi pozdrav. Svakako smatram dostupnost uvida u rezultate državne mature školskim ustanovama kroz e-maticu korisnim i poticajnim. Dobrobit navedenog vidim u prilici odgojno-obrazovnih ustanova i njenih djelatnika za  promišljanje o mogućnostima i načinima poboljšanja znanja i vještina te praćenje napretka u postizanju ključnih obrazovnih ciljeva novih generacija maturanata.","Prihvaćen","Zahvaljujemo na mišljenju."]
[8,"Mira Linjaković","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Zajednički upisnik je koristan i praktičan način objedinjavanja podataka potrebnih za nastavak školovanja.","Prihvaćen","Zahvaljujemo na mišljenju."]
[9,"Diana Vlahović","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\nSlažem se s dodatkom stavka 4. u članku 7. u Pravilniku o Središnjem registru državne mature, doprinijeti će većoj transparentnosti u sustavu obrazovanja","Prihvaćen","Zahvaljujemo na mišljenju."]
[10,"JASNA BULJAN","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, \nu članku 7, stavku  4 potrebno je precizirati u koje će se svrhe rezultati državne mature smjeti koristiti s obzirom da to nije izrijekom rečeno ni u ovom Pravilniku o Središnjem registru državne mature ni u Pravilniku o zajedničkom upisniku školskih ustanova u elektroničkom obliku -e - Matici.","Prihvaćen","Primljeno na znanje."]
[11,"Mirjana Cvetković-Kižlin","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\nmislim da je prijedlog dopune Pravilnika o središnjem registru državne mature koristan, jer omogučuje uvid u rezultate državne mature školskim ustanovama kroz e-Maticu.","Prihvaćen","Zahvaljujemo na mišljenju."]
[12,"Sunčica Sabljak","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani,\npravilnik o dopuni pravilnika o središnjem registru državne mature svakako doprinosi transparentnosti državne mature, pogotovo u dijelu gdje se obvezuje Carnet da omogući uvid školama u DM kroz e-maticu.","Prihvaćen","Zahvaljujemo na mišljenju."]
[13,"ALDINA BURIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, mislim da je prijedlog dopune Pravilnika vrlo koristan jer školama omogućava cjeloviti uvid o školovanju, pogotovo za učenike gimnazija kojima je državna matura uvjet za završetak srednje škole.\nPredlažem da se u budućnosti razmisli o mogućnosti izdavanju duplikata svjedodžbe o polaganju državne mature, odnosno potvrde o položenim ispitima državne mature elektroničkim putem.","Prihvaćen","Zahvaljujemo na mišljenju."]
[14,"ANITA KRAJAČ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Poštovani, slažem se sa dodanim člankom 7. stavak 4. gdje je Carnet obvezan omogućiti uvid u rezultate državne mature školskim ustanovama kroz e-Maticu.","Prihvaćen","Zahvaljujemo na mišljenju."]
[15,"JULIJANA ŠIJIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE","Molim omogućite pregledavanje dokumenta na android uređajima bez preuzimanja, kako bi mogli pročitati dokument i dati svoje mišljenje. Hvala.","Primljeno na znanje","Primljeno na znanje."]
[16,"ŽELJKO MILNOVIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","U potpunosti se slažem sa kolegom Vedranom Šulentićem što se tiče prijedloga da se uvid u rezultate ne omogući samo školskim ustanovama, već da se pristup omogući i javnosti kao i obvezno uvođenje javne objave na web stranicama nadležnog Ministarstva.","Prihvaćen","Zahvaljujemo na mišljenju."]
[17,"Renato Dudic","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Poštovani,\nSlažem se sa nadopunom članka 7. dodavanjem stavka 4. koji obvezuje CARNET da uvid u rezultate državne mature omogući kroz e-matice. \nMislim da dodani stavak 4. pobija ili je kontradiktoran sa stavkom 5. ovoga članka.\nLp","Primljeno na znanje","Primljeno na znanje."]
[18,"VEDRAN ŠULENTIĆ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Predlažem da se uvid u rezultate ne omogući samo školskim ustanovama, već da se pristup omogući i javnosti. \nPredlažem obvezno uvođenje javne objave na web stranicama nadležnog Ministarstva, kao i uvođenje obveze Zavodu za statistiku da analizira rezultate po godinama. Ukoliko podaci već postoje, a nisu već objavljeni jer su proglašeni tajnom(zašto ne vidim razlog), predlažem da se Zavod za statistiku obveže da to učini retroaktvno.","Primljeno na znanje","Primljeno na znanje."]
[19,"JASNA BULJAN","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Poštovani,\n potrebno je precizirati članak 7. stavak 4 tj. precizirati  odnosno nadodati koje ovlasti školske ustanove imaju vezano uz rezultate državne mature u sustavu e-Matica,definirati koji djelatnici školske ustanove će imati pristup i u koju svrhu","Primljeno na znanje","Primljeno na znanje."]
[20,"Jasminka Belščak","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Pohvaljujem inicijativu za uvid u rezultate državne mature kroz e-Maticu.\nUjedno, iako ovdje nije baš mjesto za to, predlažem da se promijeni pravilnik koji propisuje upis na fakultete. Naime, upis se vrši automatski nakon objave rezultata državne mature. No činjenica je da možda neki student koji je ostvario pravo na upis neće doći na upis te je zauzeo mjesto onome koji je možda prvi ispod liste. Potrebno bi bilo automatizacijom omogućiti tada ovom studentu koji je prvi ispod crte upis na željeni studij, a studentu koji  nije došao na upis zaračunati troškove studija.","Prihvaćen","Zahvaljujemo na mišljenju."]
[21,"Svjetlana Bebić","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Slažem se.","Primljeno na znanje","Primljeno na znanje."]
[22,"Romeo Lakoš","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 1.","Ako sam dobro shvatio to bi u konačnici trebalo izgledati ovako\nČlanak 7. \nU nadležnosti su Hrvatske akademske i istraživačke mreže – CARNet (u daljnjemu tekstu: CARNet) poslovi računalne i komunikacijske infrastrukture koja osigurava redovno funkcioniranje Registra. Poslovi redovnoga funkcioniranja uključuju tehničku potporu sustavu, sigurnost sustava, raspoloživost sustava te pohranu podataka, a sve sukladno važećim zakonskim propisima i pravilima struke. \nCARNET-a je obvezan omogućiti uvid u rezultate državne mature školskim ustanovama kroz sustav zajedničkog upisnika školskih ustanova u elektroničkom obliku (e-Matica) \nCARNet nije ovlašten davati osobne podatke na korištenje drugim korisnicima niti raspolagati istima, osim na način na koji je ovlašten ovim Pravilnikom ili posebnom odlukom Centra. \nCARNet ne odgovara za točnost osobnih podataka koji su sadržani u Registru.\n \nMišljenja sam da bi dodanu stavku trebalo precizirati jer meni, kao laiku  izgleda  kontradiktorno s petom stavkom\nRomeo Lakoš profesor BK","Primljeno na znanje","Primljeno na znanje."]
[23,"IRENA ORLIĆ SALAJ","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 2.","Podržavam prijedlog o dopuni Pravilnika jer ako su u eMatici prisutni podaci od početka obrazovanja učenika ne vidim razlog zašto se u njoj ne bi nalazio i podatak o rezultatima na državnoj maturi.","Prihvaćen","Zahvaljujemo na mišljenju."]
[24,"Nataša Strugar","PRAVILNIK O DOPUNI PRAVILNIKA O SREDIŠNJEM REGISTRU DRŽAVNE MATURE,\nČlanak 2.","Poštovani, \nu potpunosti se slažem da bi se matičnim školama trebao omogućiti uvid u rezultate državne mature. Kako sam od prve mature sudjelovala u tom procesu, uvjerila sam se da je povratna informacija, o dobrim ili lošim rezultatima, poticaj radu i mijenjanju ili poboljšanju istoga.\n\nSrdačan pozdrav.\nNataša Strugar","Prihvaćen","Zahvaljujemo na mišljenju."]